
I ba raddau y mae dysgu trwy chwarae yn effeithio ar ddatblygiad plentyn yn y blynyddoedd cynnar?

Crynoldeb
Wrth gynnal yr ymchwiliad yma'r prif gwestiwn i ystyried oedd, i ba raddau y mae dysgu trwy chwarae yn effeithio ar ddatblygiad plentyn yn y blynyddoedd cynnar? Er mwyn gallu deall y data a chasglu’n drylwr roedd angen dod yn gyfarwydd gyda’r technegau o ddysgu trwy chwarae. Yn ystod yr ymchwiliad daeth yn amlwg nid technegau diweddaraf sydd yn cael ei feithrin o fewn sefydliadau blynyddoedd cynnar. Hynny yw, mae’r technegau wedi bod o gwmpas am flynyddoedd felly roedd yn ddiddorol i ddarganfod yr ymchwil sydd ar gael yn barod am yr effaith gall chwarae cael ar ddatblygiad plentyn. Mae nifer o fframweithiau a chynlluniau ar gael yng Nghymru er mwyn hybu’r dulliau o greu profiadau dilys o fewn amgylchedd cyfoethog. Mae hyn yn rhan fawr o’r cwricwlwm sydd ar gael i blant yn y blynyddoedd cynnar, yn enwedig wrth edrych ar y Cwricwlwm i Gymru a chyhoeddwyd yn 2022. 
Er mwyn casglu’r data mwyaf drylwr a dilys bydd yr ymchwilwyr yn defnyddio amrywiaeth o ddulliau casglu data ansoddol. Yn bennaf, bydd yr ymchwil yn dibynnu ar ddadansoddiad o arsylwadau o blant o fewn eu sefydliad meithrin dyddiol. Yn ogystal ag arsylwadau, defnyddiwyd cyfweliadau lled-strwythuredig gydag ymarferwyr y sefydliadau. Gall ymchwilwyr defnyddio’r ymatebion i’r cwestiynau cyfweliad i ddod at gasgliad ar ba mor effeithiol yw’r defnydd o’r oedolyn o fewn y broses o ddysgu trwy chwarae. Gall yr ymchwilwyr datganu a oes angen oedolion i alluogi dysgu, profiadau dilys sy’n tynnu diddordeb plant ac amgylchedd effeithiol er mwyn datblygu dysgu plentyn gan ddefnyddio’r technegau o ddysgu trwy chwarae.

Adolygiad Llenyddiaeth
Credai nifer dylai ymarferwyr meddwl am chwarae fel ffactor blaenorol wrth ystyried datblygiad plentyn, mae’r UNCRC yn cynnwys erthygl yn y ddogfen sydd yn edrych ar chwarae. Mae gan bob plentyn yn y byd yr hawl i chwarae, ymlacio ac ymuno gyda gweithgareddau diwylliannol a chreadigol yn ôl erthygl 31 (UNCRC, no date). Wrth ystyried hyn, mae’r ymchwil yn archwilio'r rhesymau dros ddefnyddio’r cynlluniau dysgu trwy chwarae a sut mae’n annog a chefnogi datblygiad plant yn ystod y blynyddoedd cynnar. Yn ei llyfr ‘The Excellence of Play’ mae Moyles (2015) yn disgrifio’r ymennydd fel rhywbeth sy’n casglu patrymau ac mae plant ifanc yn gwneud hynny’n naturiol wrth archwilio. Mae cysylltiadau’n cael eu creu wrth i blentyn chwarae, ail-actio sefyllfa bywyd go iawn neu brofiadau personol plentyn (Moyles, 2015). Cytunodd Batcheler (2023) yn ei astudiaeth achos wrth iddo ymchwilio datblygiad yr ymennydd yn y blynyddoedd cynnar. Dywedodd mai amgylchedd a phrofiadau plant ifanc yn helpu’r ymennydd i greu cysylltiadau a datblygu’n bellach. Mae Yoman et al. (2018) yn disgrifio chwarae fel ffordd o leihau straen a rheoleiddio’r corff a’i emosiynau.
Dywedodd Helm, et al. (2023) yn ei lyfr ‘Young Investigators: The project approach in early years’, wrth edrych ar addysgu dau ddeg blwyddyn yn ôl roedd y dosbarthiadau bu’n cynnig amrywiaeth o brofiadau ac annog chwarae yn cael ei ystyried fel dosbarthiadau blynyddoedd cynnar o safon dda. Wrth gynnig hynny, roedd datblygiad cymdeithasol a sgiliau llythrennedd yn digwydd yn naturiol o fewn y chwarae. Ar y llaw arall, credai Essa a Burnham (2019) dim ond yn ddiweddar mae ffocws wedi bod ar ddatblygu addysgu a phrofiadau yn y blynyddoedd cynnar. Maent yn enwi nifer o resymau dros hyn, newid yn yr economi, bywyd teulu, ymwybyddiaeth a chefnogaeth y cyhoedd, i enwi rhai. O ganlyniad i’r elfennau yma mae cynlluniau megis ‘Flying Start’ wedi agor o amgylch siroedd Cymru (Welsh Gov, no date). Cynllun sy’n cynnig gofal plant am ddim i ardaloedd difreintiedig yng Nghymru. Fel nifer o sefydliadau a dosbarthiadau meithrin a derbyn, maent yn dilyn cynlluniau a chwricwla sy’n hybu ac annog dysgu trwy chwarae. 
Dywedodd Taylor et al. (2020) y neu erthygl dylai’r proses o ddysgu trwy chwarae canolbwyntio ar y plentyn fel unigolyn. Mae’r ffocws yn dilyn ac yna’n amlygu datblygiad a chynnydd plentyn fydd yn helpu ymarferwyr ymateb i anghenion y plentyn yn fwy cywir. Mae Bruce (2023) yn cefnogi hyn yn ei ddogfen yn seiliedig ar gynlluniau a chredydau’r Froebel Trust. Dywedodd mai plant yn cymryd perchnogaeth dros eu chwarae sydd yn helpu ymarferwyr arsylwi ac ymateb i hybu datblygiad a chynnydd plentyn. Credai Nurjanah et al. (2018) mae angen i’r chwarae gallu ysgogi er mwyn cyrraedd yr amcanion. Trwy ddilyn dynesiad ‘Reggio Emilia’ mae’r chwarae yn cael eu hysgogi mewn ffordd greadigol. Mae’r ffocws yn cael ei rhoi ar yr amgylchedd er mwyn arwain datblygiad a chynnydd plentyn. Mae Llywodraeth Cymru (2022) wedi cynnwys elfennau tebyg yn eu cwricwlwm i Gymru. Yn eu dogfen ‘Cwricwlwm ar gyfer Lleoliadau Meithrin a Ariennir nas Cynhelir’ maent yn dweud dylai’r amgylchedd cynnig profiadau dilys. Mae archwilio’r amgylchedd yn ystod y blynyddoedd cynnar yn arwain y datblygiad.
Wrth ystyried theori Vygotsky (1896-1934), daeth Smolucha et al. (2022) i’r canlyniad mae chwarae rôl a chwarae symbolaidd yn ffordd effeithiol i ddatblygu gallu plentyn i hunan reoleiddio a meddwl haniaethol. Wrth ddefnyddio chwarae ac archwilio mae’r plentyn yn dechrau cynyddu eu ‘zone of proximal development’. Mae ERIC (2016) hefyd yn defnyddio theori Vygotsky yn ei ymchwil. Mae’n cytuno gyda’r hyn mae Smolucha et al. yn dweud. Credai bod gwaith ac ymchwil Vygotsky am chwarae dal yn berthnasol i blant yn y blynyddoedd cynnar heddiw. Mae Cutter-Mackenzie et al. (2014) yn credu gall plant dysgu’n naturiol trwy brofiadau chwarae. Dylai’r ymarferwyr cynnig a pharatoi amgylchedd a phrofiadau er mwyn hwyluso’r chwarae. Er hynny, credai Pyle et al. (2017) nid oes digon o gytuno o fewn yr ymchwiliadau sydd wedi eu cynnal yn barod ar fanteision o ddysgu trwy chwarae.  
Mae nifer o ymchwiliadau wedi cael eu cynnal i edrych ar fanteision defnyddio dulliau o ddysgu trwy chwarae, mae’r ymchwil yma yn archwilio pa effaith gall cyfleoedd chwarae cynnig i blant yn y blynyddoedd cynnar. Yn ystod yr ymchwil bydd amrywiaeth o ddulliau’n cael eu defnyddio i gasglu data a gwybodaeth drylwr i gefnogi yr hyn mae canlyniad yr ymchwil yn dangos. Bydd yr ymchwil yn lliwio sut gall y data yma cael ei ddefnyddio i helpu ymarferwyr i gefnogi datblygiad plant yn y blynyddoedd cynnar. 

Ystyriaethau Methodolegol
Gall sampl ymchwil cael ei rhannu i ddau grŵp. Yn gyntaf gall sampl mawr cael ei ddefnyddio wrth ymchwilio data am siroedd neu boblogaidd o bobl mewn gwledydd, rhaid cyffredinoli’r wybodaeth mae’r ymchwil yn casglu. Gall hefyd defnyddio sampl bach, rhaid ceisio bod yn drylwr gyda’r wybodaeth maent yn casglu (Bell, 2018). Bydd yr ymchwil yma yn edrych ar sampl o blant sydd yn mynychu cylchoedd meithrin yn Ne Cymru. Plant sydd yn dri a phedwar blwydd oed bydd rhan fwyaf o’r sampl o fewn yr ymchwil, mae’n rhaid i ratio oedolyn i blant wrth weithio gyda’r oedran yma bod yn 1 oedolyn i bob wyth plentyn (Education Wales, 2018). Wrth ystyried y wybodaeth yma, bydd yr ymchwil yn defnyddio 16 o blant ar draws dau sefydliad gwahanol. Bydd yr ymchwil hefyd yn dibynnu ar gyfweliadau gyda staff y sefydliadau a holiadur bydd yn cael ei rhannu gyda rhieni plant y sefydliadau. Sampl cyfleus yw dewis grŵp o wirfoddolwyr heb ddefnyddio barn arbenigol i’w ddewis, mae’r bobl o fewn y sampl yn gyfleus i’r ymchwilwyr ac yn ffynhonnell hawdd i ddefnyddio fel rhan o’r sampl (Etikan et al., 2015). Bydd yr ymchwilwyr yn defnyddio’r fath o sampl yma, wrth ymweld gyda’r ddau sefydliad gall yr ymchwilwyr dewis wyth o blant sydd yn gweithio gydag un o’r oedolion sydd yn cefnogi chwarae a datblygiad yr wyth plentyn. Mae sefydliadau yn defnyddio systemau o blant allweddol i ymarferwyr y dosbarth. Mae’r ffordd yma o weithio yn helpu cefnogi’r plant i ymgartrefi o fewn y dosbarth a hefyd helpu rhieni i deimlo’n gyfforddus wrth adael eu plant gyda’r ymarferwyr (Birth to 5 Matters, no date). Mae’r person allweddol i’r ddau grŵp o blant yn dod i adnabod yr wyth plentyn yn dda felly’n medru arsylwi ac ymateb i gwestiynau agored neu holiaduron yn effeithiol ac yn fanwl.
Dywedodd Busetto et al. (2020) mae data ansoddol yn cael eu mesur gan ddefnyddio geiriau ac nid rhifau. Credai mai’r math yma o gasglu data yn cael eu defnyddio er mwyn darganfod rhesymau am y patrymau ymddygiad mae’r ymchwilwyr yn arsylwi. Wrth gynnal yr ymchwil bydd yn cynnwys amrywiaeth o ddulliau er mwyn casglu data. Bydd yr ymchwil yma yn casglu data ansoddol. Dywedodd Hennink et al. (2020) bod hi’n anodd diffinio beth yw ystyr data ansoddol. Credai dylai ymchwilwyr defnyddio dulliau ymchwilio pendant fel arsylwadau, cyfweliadau manwl, trafodaethau grwpiau ffocws a defnyddio hanes bywydau ac yr ardal. Trwy ddefnyddio’r dulliau yma, mae’r ymchwilwyr yn gallu dadansoddi’r wybodaeth maent yn casglu yn fwy effeithiol a chlir. Mae’n helpu’r ymchwilwyr i adnabod materion sy’n codi o bersbectif y cyfranogwyr (Hennink et al., 2020). 
Er mwyn casglu data drylwr gall ymchwilwyr defnyddio cyfweliadau lled-strwythuredig. Mae’r dull yma yn creu deialog rhwng yr ymchwilwyr a chyfranogwyr. Deialog sydd yn cael ei arwain gan brotocol cyfweliad hyblyg ac yna’n dilyn gyda chwestiynau a sylwadau gan yr ymchwilwyr (DeJonckheer a Vaughn, 2019). Mae hyn yn cael ei chefnogi gan Mashuri et al., (2022) am fod y dull yn caniatáu i’r ymchwilwyr i fod yn hyblyg ac i addasu eu cwestiynu i gydfynd gyda’r deialog. Trwy ddefnyddio cyfweliadau lled-strwythuredig mae ymchwilwyr yn gallu craffu’n feirniadol ar y sgyrsiau (Kakilla, 2021). Credai gall ystyried deialog a chyfathrebu di-eiriau datgelu gwybodaeth ddefnyddiol i’r data casglwyd gan yr ymchwilwyr. Er hynny, credai Heath (2023) bod cyfweliadau lled-strwythuredig hefyd yn cael anfanteision. Anrhagweladwy yw un o’r anfanteision defnyddiodd yn ei erthygl. Gan fod llai o strwythur yn y cyfweliadau mae’n fwy anodd i ymchwilwyr cadw rheolaeth dros y sgyrsiau. Credai bod cyfweliadau lled-strwythuredig yn unigryw, mae yna botensial i bob cyfweliad defnyddio cwestiynau a phromptio gwahanol. Gall hyn gwneud yn anodd i ymchwilwyr cyrraedd casgliadau pendant (Heath, 2023).
Mae yna dau fath o arsylwad gall ymchwilwyr defnyddio wrth gasglu data. Yn gyntaf mae arsylwad amlwg, dyma’r fath o arsylwad ble mae pawb yn ymwybodol o’r arsylwi ac yn gwybod pwy sydd yn eu harsylwi. Hefyd gall arsylwad cudd digwydd, nid yw’n amlwg pwy sydd yn arsylwi na bwy sy’n cael ei arsylwi, mae’r math yma o arsylwad yn caniatáu ymddygiad naturiol o fewn y sefydliad. Gan nad yw’r person yn ymwybodol o’r arsylwi maent yn parhau i ymddwyn a gweithio fel maent yn gwneud fel arfer (U.S Department of Health and Human Services, 2018). Er mwyn i’r dull o arsylwadau bod yn effeithiol a defnyddiol i’r ymchwilwyr, dylai’r arsylwadau maent yn cynnal dilyn ffocws a chwestiynau penodol (Ciesielska et al., 2017). Gall arsylwadau fel dull o ymchwilio achosi effaith hawthorne, yn enwedig wrth gynnal arsylwadau amlwg. Dyma pryd mae’r person sydd yn cael ei arsylwi yn newid ei ymddygiad oherwydd maent yn gwybod am yr arsylwi felly nid yw’r ymchwilwyr yn gallu casglu gwybodaeth a data dibynadwy na chywir (Morgan et al., 2016). Maent hefyd yn dweud gall arsylwadau cymryd amser, rhaid casglu digon o arsylwadau i ddod i gasgliad cyffredinol sydd yn achosi cost ac amser i gynyddu er mwyn gwneud. Credai Barosz et al., (2020) wrth ddefnyddio’r dull o arsylwi o fewn ymchwiliad dylai’r ymchwilwyr cynnal yr arsylwadau mewn sefyllfaoedd naturiol gyda’r ymchwilwyr yn cyfathrebu gyda’r cyfranogwyr yn ystod yr arsylwad.
Credai Cheung (2021) bod holiaduron strwythuredig yn cydfynd gyda data ansoddol yn enwedig wrth fynychu ymchwiliad am ansawdd o fywyd. Yr enghraifft fwyaf cyffredin o’r math yma o gasglu data yw’r ‘Cyfrifiad Cenedlaethol’.  Dywedodd Harris a Brown (2019) yn eu herthygl, mae holiaduron fel arfer yn cael eu hystyried fel offeryn ymchwil mwy gwrthrychol a all gynhyrchu canlyniadau cyffredinol am fod tuedd i’r sampl bod yn fawr. Mae Patten (2016) yn cefnogi hyn, wrth iddi ddisgrifio holiaduron fel ffordd gyflym o weinyddu nifer uchel o holiaduron ar yr un pryd. Mae’n awgrymu dylai ymchwilwyr defnyddio cwestiynau sydd yn cynnwys atebion syml neu glicio bocs er mwyn i’r holiadur bod yn effeithiol a defnyddiol i’r ymchwil. Mae Patten (2016) yn dweud gall holiadur bod yn ffordd effeithiol o gasglu gwybodaeth sensitif, trwy roi’r opsiwn i gyfranogwyr mynychu yn ddienw. Mae hyn yn annog mwy o bobl i fynychu a chwblhau’r holiadur.
Ni fydd yr ymchwil yma yn defnyddio dulliau sy’n cynnwys data meintiol, dyma’r fath o ddata sy’n cael eu mesur gan rifau. Enghraifft o ddata meintiol yw taenlen o rifau cafodd eu casglu mewn arolwg neu holiadur ble mae’r ateb yn cael ei ddewis gan set o werthoedd a bennwyd o flaen llaw (National Library of Medicine, no date). Ni all ddata meintiol rhoi manylion manwl i ymchwilwyr sydd yn mynychu’r ymchwil yma. Nid yw’n rhoi cyfle iddyn nhw gasglu gymaint o ddata a phosib er mwyn dod at gasgliad cyffredinol (Rahman, 2020). Un ffordd o gasglu data meintiol yw trwy ddefnyddio graddfa likert, mae yna dwy fath o raddfa wrth greu graddfa likert (Joshi et al., 2015). Dywedodd pan fod y sefyllfa niwtraliaeth yn eistedd rhwng dau opsiwn naill ochr gallen galw’n graddfa gymesur, mae hyn yn cynnig cydbwysedd i’r cyfranogwr. Pan nad oes yr un nifer o opsiynau ar naill ochr i’r sefyllfa niwtraliaeth gall y raddfa cael ei ystyried fel graddfa anghymesur (Joshi et al., 2015). Dywedodd Dai et al., (2019) nid oes llawer o ymchwilwyr wedi defnyddio’r dull o gyfweliadau sgyrsiau anffurfiol o fewn eu hymchwiliadau. Ar y llaw arall, mae Sway a King (2022) yn anghytuno, credai bod cyfweliad sgyrsiau anffurfiol yn ffordd effeithiol o gasglu gwybodaeth a data ac wedi cael eu defnyddio am flynyddoedd. Credai Heath (2023) nid oes digon o reolaeth gan ymchwilwyr wrth gynnal cyfweliad sgyrsiau anffurfiol. Mae’n anodd cadw’r sgyrsiau ar bwnc penodol, yn enwedig pan mae’r cyfranogwr yn teimlo’n gyfforddus i rannu a chyfathrebu gyda’r ymchwiliwr (Swain a King, 2022).
Triongli yw dull sydd yn defnyddio tri neu fwy o ddulliau gwahanol er mwyn cefnogi casgliadau ei gilydd, o ganlyniad mae’r ymchwilwyr yn medru casglu data dibynadwy a dilys (Noble, 2019). Gall ddefnyddio’r math yma o ddull cynyddu hygrededd a dilysrwydd yr ymchwil. Bydd ymchwil sydd yn fwy hygrededd gwella faint gallwn ymddiried yn y data a chanlyniadau cafodd eu casglu gan yr ymchwilwyr (Noble, 2019). Mae defnyddio dull mwy dilys yn dangos ymchwil sydd wedi cael eu myfyrio a gwerthuso yn drylwr (Moon, 2019). Yn ystod yr ymchwil yma defnyddiwyd arsylwadau, cyfweliadau lled-strwythuredig a holiadur er mwyn casglu’r wybodaeth a data mwyaf defnyddiol i’r ymchwiliad. Mae’r ymchwilwyr yn cefnogi eu data trwy ddefnyddio mwy nag un dull i gasglu er mwyn cadarnhau'r hyn maent wedi dysgu wrth gynnal yr ymchwiliad.

Ystyriaethau Moesegol
Wrth gynnal ymchwil a chasglu’r data bydd angen bod yn drylwr yn yr ymchwiliad, dylai ymchwilwyr ystyried yr elfennau moesegol sydd yn dod gyda phroject ymchwilio. Cod ymddygiad personol sy’n seiliedig ar barch tuag at yr ymchwilwyr eu hun ac eraill o’u hamgylch yw moeseg (University of Sterling, no date). Mae'n cael ei lywodraethu gan egwyddorion ar sail y ffordd y dylai unigolion neu sefydliadau ymddwyn. Gellir rhannu moeseg yn dair rhan allweddol; cyfrifoldebau, hawliau a niwed a budd (Alderson a Morrow, 2020). Credai bod gan ymchwilwyr amrywiaeth o gyfrifoldebau wrth gynnal ymchwiliad. Dylai ymchwilwyr gofyn cwestiynau wrth adolygu eu dulliau o gasglu data a gwybodaeth. Dywedodd Alderson a Morrow (2020) mae cyfrifoldeb gan yr ymchwilwyr i barchu y cyfranogwyr o fewn yr ymchwiliad, ydynt yn cael eu trin fel pobl ddynol ac nid data. Credai hefyd dylai ymchwilwyr parchu hawliau’r cyfranogwyr ac amddiffyn gan niwed, esgeulustod a gwahaniaethu. Mae Cascio (2018) yn cytuno gyda’r hyn mae Alderson a Morrow yn rhannu. Credai dylai ymchwilwyr defnyddio ymagwedd ganolog at ymchwil. Dylai’r ymchwiliad ffocysu ar y cyfranogwyr yng nghanol y proses. Pan mae ymchwilwyr yn cynnal eu hymchwiliad dylai ystyried defnyddio’r llawlyfr ‘Cod Ymarfer Moeseg a Integredd Ymchwil’ (Prifysgol Cymru Y Drindod Dewi Sant, 2022). Yn debyg i Anderson a Morrow (2020) mae’r brifysgol yn rhannu’r Concordat i Gefnogi Integredd Ymchwil i rannau. Un rhan o hynny yw gonestrwydd, dylai ymchwilwyr ei ddefnyddio ymhob agwedd o’i ymchwiliad. Nodwyd hefyd yn y ddogfen mae’r brifysgol yn atebol i greu amgylchedd i fyfyrwyr a staff cymryd perchnogaeth dros eu hymchwil ac yn sicrhau mae’r ymchwilwyr yn atebol i ymddygiad sydd ddim yn dilyn y canllawiau (Prifysgol Cymru Y Drindod Dewi Sant, 2022).
 Mae caniatâd yn disgrifio’r cytuno gwybodus a roddir gan gyfranogwr yn rhydd er mwyn cymryd rhan mewn ymchwil (National Centre for Research Methods, no date). Dylai ymchwilwyr rhannu gwybodaeth yr ymchwil a bwriad yr ymchwiliad gyda’r cyfranogwyr yn glir iddyn nhw ddeall er mwyn gallu rhoi caniatâd gwybyddol. Gyda’r holl wybodaeth am yr ymchwil gall cyfranogwyr ystyried eu hopsiynau cyn cytuno neu anghytuno i gyfrannu i’r ymchwiliad Dylai’r cyfranogwyr cael yr holl wybodaeth cyn mynychu’r ymchwiliad (University of Oxford, no date). Mae caniatâd yn cael ei ysgrifennu neu ar ffurflen caniatâd, wedi ei llofnodi a dyddio yn glir (Manti, 2018). Ar adegau, gall plentyn rhoi ei chaniatâd i fynychu yn yr ymchwiliad, os ydynt yn deall ac yn glir gyda sut fydd ei gwybodaeth yn cael ei defnyddio. Er hynny, yn aml y ffordd orau i dderbyn caniatâd pendant i gynnwys plant mewn ymchwil yw trwy dderbyn cydsyniad i gyfrannu. Dywedodd Parker (2014) ar ôl derbyn caniatâd gan rieni plentyn sydd yn cyfrannu i’r ymchwil sydd o oedran ysgol, dylai ymchwilwyr gofyn i’r plentyn hefyd am ei chaniatâd sydd yn gydsyniad. Credai Department for Education (no date) er mwyn derbyn caniatâd a chydsyniad person neu blentyn dylai ymchwilwyr gofyn beth yw’r ffordd orau iddyn nhw gyfathrebu ac addasu unrhyw ffurflen caniatâd ac yna parhau i ddefnyddio’r technegau a dulliau yma wrth gwblhau’r ymchwil i gadw’r cyfathrebu’n glir rhwng y ymchwilwr a chyfranogwr.
Amcanion ymchwilwyr yw i gadw’r cyfranogwyr yn gyfrinachol a dienw yn ystod y broses o ymchwilio ac ar ôl cyhoeddi a rhannu’r ymchwil (Kaiser, 2009). Mae hyn yn cael ei gefnogi gan Kang (2023) yn ei erthygl sy’n ymchwilio pwysigrwydd cadw cyfranogwr yn gyfrinachol ac yn ddienw. Ni ddylai cyfranogwr yr ymchwiliad pryderu am gael ei frifo oherwydd maent yn cyfrannu i’r ymchwiliad (Kang, 2023). Credai pan mae ymchwilwyr yn cymryd yr amser i feithrin ac adeiladu perthynas gyda’r cyfranogwyr maent yn fwy tebygol o ymddiried yn y broses i gadw eu cyfraniadau yn gyfrinachol. Er mwyn amddiffyn a chadw manylion y cyfranogwyr yn gyfrinachol ac yn ddienw, dylai ymchwilwyr defnyddio arferion da ar gyfer casglu a storio data (University of Virginia, no date). Mae’n ddefnyddiol i bob ymchwiliwr i fod yn ymwybodol ac yn deall y broses sydd yn dod gyda thrin a chadw data a gwybodaeth yn gyfrinachol. Un ffordd gall ymchwilwr ceisio cadw cyfranogwr yn gyfrinachol a dienw yw i gyfeirio at bob person fel rhif neu lythyren, mae hyn yn dibersonoleiddio y cyfweliadau. Hynny yw wrth drafod cynnwys cyfweliad bydd yr ymchwilwyr yn ei alw’n person un a newid y rhif i bob cyfranogwr (Myers, 2020). 
Yn 2018 cafodd ddeddf GDPR ei basio. Deddf sydd yn rhoi rheolau llym mewn lle i bobl sydd yn gyfrifol am gasglu, stori a defnyddio data personol eraill i ddilyn (GOV.UK, 2018). Dylai bobl sy’n casglu a storio data personol defnyddio’r wybodaeth mewn ffordd deg, gyfreithlon ac yn dryloyw. Ni ddylai’r data a gwybodaeth cael eu cadw na storio’n hirach nag sydd angen (GOV.UK, 2018). Er hynny, rhaid ystyried sut i ddinistrio’r data a gwybodaeth yn effeithiol a thrylwyr. Gan fod ymchwilwyr yn gyfrifol am gasglu a storio data a gwybodaeth bersonol, dylai bob ymchwiliwr dod yn gyfarwydd gyda’r rheolau a chanllawiau llym sydd yn rhan o’r Data Protection Act 2018.
Wrth gynnal ymchwiliad mae’n rhaid ystyried risg. Dylai ymchwilwyr cydnabod beth yw’r risgiau moeseg, pwy gall y risg effeithio a sut gall y risg cael ei lleihau. Y grwpiau mwyaf tebygol o gael eu heffeithio gan risg ymchwiliad yw’r cyfranogwyr, ymchwilwyr a’r Brifysgol.
Cyfranogwyr 
 Y risg mwyaf i’r cyfranogwyr yw’r potensial i’w gwybodaeth a data personol cael eu rhannu o ganlyniad i’r ymchwiliad. Dywedai yng nghanllawiau BERA (2024) dylai ymchwilwyr trin data yn ofalus a chadw safonau moeseg wrth wneud. Gall ymchwilwyr dilyn amrywiaeth o gamau i gadw’r cyfranogwr yn gyfrinachol ac yn ddienw. Dylai ymchwilwyr ffuglenu wrth rannu data ansoddol. Hynny yw, newid enwau’r bobl a chyfeirio at ardaloedd yn fwy amwys (BERA, 2024). Dylai ymchwilwyr dod yn gyfarwydd gyda chanllawiau a rheolau sydd yn rhan o’r ddeddf GDPR (GOV.UK, 2018).
Pan mae ymchwil yn cael ei gynnal mae risg o dderbyn datgeliadau, yn enwedig wrth wneud casgliad o ddata ansoddol. Nid yw’n bosib i ymchwilwyr cadw’r cyfranogwr yn gyfrinachol ac yn ddienw, bydd broses pendant i ddilyn er mwyn sicrhau mae’r cyfranogwr sy’n datgelu yn ddiogel (NSPCC, no date). Er mwyn galluogi hyn, bydd yr ymchwilwyr yn rhannu’r wybodaeth a’r datgeliad i’r asianteithiau perthnasol. Dylai ymchwilwyr gwneud hyn yn glir i’r cyfranogwyr o’r cychwyn. Gall y datganiad yma cael ei rannu ar ffurflen caniatâd. 
Ymchwilwyr 
Risg gall codi i ymchwilwr yw cyfranogwr yn gwneud cyhuddiad o niwed neu amhriodoldeb yn ei erbyn. O ganlyniad, gall y cyhuddiad llychwino enw da yr ymchwiliwr ac effeithio ei ymchwil yn y broses. Dylai ymchwilwyr ceisio osgoi rhoi ei hun mewn sefyllfaoedd gyfaddawdu er mwyn lleihau’r risg o gyhuddiad yn ei erbyn (University of Essex, no date). Gall yr ymchwiliwr defnyddio technegau er mwyn lleihau’r risg, trwy sicrhau maent yn dilyn canllawiau pendant moeseg er mwyn cwblhau’r ymchwil. Trwy weithio gyda pherson arall wrth gynnal yr arsylwadau a chyfweliadau lleihau y risg o gyhuddiad yn ei erbyn. Gall ymchwiliwr recordio lleisiau neu greu fideo o bob cyfweliad maent yn cynnal i amddiffyn ei hun os ddaw cyhuddiad o niwed neu amhriodoldeb. 
Dull o gasglu data ar gyfer yr ymchwiliad yw trwy arsylwadau, cyfle i gasglu gwybodaeth trwy ddadansoddi yr hyn mae’r ymchwilwyr yn gweld. Bydd yr ymchwilwyr yn arsylwi’r plant o fewn eu hamgylchedd, yn ogystal â hyn bydd yr ymchwilwyr yn ystyried ymddygiad ac ymateb oedolion y sefydliad. Gall casgliadau’r ymchwilwyr bod yn bositif neu’n negatif yn dibynnu ar yr hyn maent yn arsylwi. O ganlyniad, gall y cyfranogwr tynnu ei chaniatâd i fod yn rhan o’r ymchwiliad, eto’n codi’r risg o lychwino enw da yr ymchwilwyr am nad yw’n cytuno gyda’r hyn mae’r casgliadau a data yn dangos. Mae hyn yn gallu codi’r risg o niwed i’r ymchwilwyr ac y cyfranogwyr sydd yn rhan o’r ymchwiliad, risg i’w emosiynau. Yn ôl canllawiau BERA (2024) dylai ymchwilwyr gwneud cyfranogwyr yn ymwybodol os yw potensial o risg yn codi yn ystod yr ymchwiliad.
Prifysgol 
Os nad yw ymchwiliwr yn dilyn canllawiau moesegol yn gywir gall cael effaith negatif ar y Brif ysgol ei hun (University of Essex, no date). mae’r sylw negyddol tuag at y brif ysgol yn gallu llychwino enw’r ysgol yn y cyhoedd ac o fewn llygaid arianwyr y brifysgol. Er mwyn ceisio osgoi hyn, mae prif ysgolion yn creu cytundeb i’r ymchwilwyr llenwi’n fanwl a llofnodi (BERA, 2024). Mae University of Wales Trinity Saint David yn gofyn i ymchwilwyr i lenwi ffurflen ‘PG2 Application for Ethical Approval’ (University of Wales Trinity Saint David, 2022). Yma mae’r ymchwilwyr yn rhannu manylion yr ymchwiliad a dangos maent wedi ystyried pob risg posib a chynnig ffordd o atal a lleihau y risg.

